**«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі   
№ 387 қаулысына толықтырулар енгізу туралы»**

**Қазақстан Республикасының Үкіметі қаулысының жобасына**

**БАСПАСӨЗ РЕЛИЗІ**

«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі   
№ 387 қаулысына толықтырулар енгізу туралы» Қазақстан Республикасының Үкіметі қаулысының жобасы (бұдан әрі – қаулы жобасы) 2025 жылғы 30 маусымдағы «Қазақстан Республикасының кейбір заңнамалық актілеріне қаржы нарығын дамыту, қаржылық көрсетілетін қызметтерді тұтынушылардың құқықтарын қорғау, байланыс және артық заңнамалық регламенттеуді болғызбау мәселелері бойынша өзгерістер мен толықтырулар енгізу туралы» Қазақстан Республикасының Заңының 1-бабы 37-тармағының 8) тармақшасын іске асыру мақсатында **әзірленді**.

Қаулы жобасының мақсаты – қаржы басқарушысына сыйақы төлеу қағидаларын, сондай-ақ сот арқылы банкроттық рәсімін жүзеге асыру барысы туралы ағымдағы және сұратылатын ақпаратты беру қағидаларын, нысандары мен мерзімдерін әзірлеу және бекіту бөлігінде Қазақстан Республикасы Қаржы министрлігінің функциясын толықтыру болып табылады.

Қаулы жобасының күтілетін нәтижесі – қаржы басқарушысына сыйақы төлеу қағидаларын, сондай-ақ сот арқылы банкроттық рәсімінің барысы туралы ақпаратты ұсыну нысандары мен мерзімдерін бекіту арқылы бірыңғай құқық қолдану тәжірибесін, тиімділікті және бюджет қаражатын ұтымды пайдалануды қамтамасыз ету. Бұл уәкілетті органға рәсімнің жай-күйі мен динамикасы туралы өзекті деректерді алуға мүмкіндік береді.

Қаулы жобасын қабылдау республикалық бюджеттен қаржы қаражатын бөлуді талап етпейді.

Қаулы жобасын қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.