**«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі   
№ 387 қаулысына толықтырулар енгізу туралы»**

**Қазақстан Республикасының Үкіметі қаулысының жобасына**

**АНЫҚТАМА**

«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі   
№ 387 қаулысына толықтырулар енгізу туралы» Қазақстан Республикасының Үкіметі қаулысының жобасы (бұдан әрі – қаулы жобасы) 2025 жылғы   
30 маусымдағы № 205-VIII «Қазақстан Республикасының кейбір заңнамалық актілеріне қаржы нарығын дамыту, қаржылық көрсетілетін қызметтерді тұтынушылардың құқықтарын қорғау, байланыс және артық заңнамалық регламенттеуді болғызбау мәселелері бойынша өзгерістер мен толықтырулар енгізу туралы» Қазақстан Республикасының Заңының мақсатында **әзірленді**.

Қаулы **жобасының мақсаты** – Қазақстан Республикасы Қаржы министрлігінің функцияларын толықтыру, атап айтқанда қаржы басқарушысына сыйақы төлеу тәртібін айқындау, сондай-ақ қаржы басқарушысының банкроттық рәсімін жүзеге асыру барысы туралы ағымдағы және сұратылған ақпаратты ұсыну нысанын, тәртібін және мерзімдерін белгілеу.

Қаулы **жобасының** **күтілетін нәтижесі** – қаржы басқарушысына сыйақы төлеу тәртібін айқындау, сондай-ақ банкроттық рәсімін жүзеге асыру барысы туралы ағымдағы және сұратылған ақпаратты ұсыну нысанын, тәртібін және мерзімдерін белгілеу арқылы бірыңғай құқық қолдану тәжірибесін, тиімділікті және бюджет қаражатын ұтымды пайдалануды қамтамасыз ету. Бұл уәкілетті органға рәсімнің жай-күйі мен серпіні туралы өзекті деректерді алуға мүмкіндік береді.