**Қазақстан Республикасының Премьер-Министрі**

**О. А. Бектеновке**

**«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі**

**№ 387 қаулысына толықтырулар енгізу туралы»**

**Қазақстан Республикасының Үкіметі қаулысының жобасына**

**ТҮСІНДІРМЕ ЖАЗБА**

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2.** **Жобаны қабылдаудың негіздері – Қазақстан Республикасы ратификациялаған халықаралық шарттардың нормаларына, халықаралық ұйымдардың (Қазақстан Республикасы қатысушы болып табылатын) шешімдеріне, Қазақстан Республикасы Президентінің, Президент Әкімшілігі Басшылығының, Үкіметтің және Премьер-Министр Кеңсесінің хаттамалық және өзге де тапсырмаларына немесе оны қабылдаудың қажеттілігін негіздейтін басқа да дәлелдерге сілтеме жасау арқылы.**

«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі № 387 қаулысына толықтырулар енгізу туралы» Қазақстан Республикасының Үкіметі қаулысының жобасы (бұдан әрі – Жоба) «Қазақстан Республикасының кейбір заңнамалық актілеріне қаржы нарығын дамыту, қаржылық көрсетілетін қызметтерді тұтынушылардың құқықтарын қорғау, байланыс және артық заңнамалық регламенттеуді болғызбау мәселелері бойынша өзгерістер мен толықтырулар енгізу туралы» 2025 жылғы 30 маусымдағы №205-VIII Қазақстан Республикасы Заңына сәйкес әзірленді.

**3. Жобаны іске асыруға қажетті қаржы шығындары және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда – Республикалық бюджеттік комиссияның шешімі**

**(тиісті есептеулер, қаржыландыру көзіне сілтеме, Республикалық бюджеттік комиссияның шешімінің көшірмесі түсіндірме жазбаға қоса берілуі тиіс).**

Жобаны іске асыру республикалық бюджеттен қосымша қаржы құралдарын бөлуді талап етпейді.

**4. Жобаны қабылдау жағдайында күтілетін әлеуметтік-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

**5. Күтілетін нәтижелердің нақты мақсаттары мен мерзімдері.**

Жобаны қабылдаудың мақсаты Қазақстан Республикасы Үкіметінің   
2008 жылғы 24 сәуірдегі № 387 қаулысымен бекітілген Қазақстан Республикасының Қаржы министрлігі туралы ережені «Қазақстан Республикасының кейбір заңнамалық актілеріне қаржы нарығын дамыту, қаржылық көрсетілетін қызметтерді тұтынушылардың құқықтарын қорғау, байланыс және артық заңнамалық регламенттеуді болғызбау мәселелері бойынша өзгерістер мен толықтырулар енгізу туралы» Қазақстан Республикасының 2025 жылғы 30 маусымдағы № 205-VIII Заңына сәйкес келтіру болып табылады.

**6. Бұған дейін осы Жоба қарастыратын мәселелер бойынша қабылданған Президенттің және/немесе Үкіметтің актілері және олардың іске асырылу нәтижелері туралы мәліметтер.**

«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі   
№ 387 қаулысына енгізілген түзетулері және толықтыруларымен.

**7. Жоба қабылданған жағдайда заңнаманы осы Жобаға сәйкестендіру қажеттілігі (өзге нормативтік құқықтық актілерді қабылдау не қолданыстағы актілерге өзгерістер және/немесе толықтырулар енгізу қажет пе, соны көрсету) немесе ондай қажеттіліктің жоқтығы.**

Талап етілмейді.

**8. Ұсынылып отырған халықаралық шарт жобасын кейіннен ратификациялау қажеттілігі туралы ақпарат.**

Талап етілмейді.

**9. Қазақстан Республикасы Үкіметінің «Мобильді кеңсе» ақпараттық жүйесі арқылы мемлекеттік құпияларды және (немесе) қызметтік ақпаратты қамтитын жобаларды қоспағанда, Үкімет мүшелерінің мобильді құрылғыларына жобаны және оған қатысты материалдарды беру мүмкіндігі; бұл ретте Қазақстан Республикасы Үкіметі Аппараты Басшысының және Байланыс және ақпарат министрлігінің 2011 жылғы 20 мамырдағы №25-1-32 дсп/22П-дсп бірлескен бұйрығымен бекітілген, «Қазақстан Республикасы Үкіметінің Мобильді кеңсе» ақпараттық жүйесі арқылы беруге рұқсат етілген қызметтік ақпараттың тізбесіне сәйкес беріледі.**

Рұқсат етіледі.

**10. Жобаның мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастырылуы туралы ақпарат (күні, байт саны).**

Талап етілмейді.

**11. Әлеуметтік маңызы бар Үкімет қаулысының жобасына арналған баспасөз релизінің уәкілетті мемлекеттік органдардың интернет-ресурстарында орналастырылуы туралы ақпарат.**

Талап етілмейді.

**12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушы болып табылатын халықаралық ұйымдардың шешімдеріне сәйкестігі.**

Сәйкес келеді.

**13. Жобаны іске асыруға байланысты жеке кәсіпкерлік субъектілерінің шығындарының азаюын және (немесе) ұлғаюын растайтын есептердің нәтижелері.**

Талап етілмейді.

**14. Қазақстан Республикасы Кәсіпкерлердің ұлттық палатасының сараптамалық қорытындысымен және кәсіпкерлік субъектілерінің сараптамалық кеңестері мүшелерінің пікірлерімен келіспеу себептерінің негізді дәлелдемесі.**

**15. Үкімет қаулысының жобасы азаматтардың құқықтарына, бостандықтарына және міндеттеріне қатысты болған жағдайда, Қоғамдық кеңестің ұсынымдарымен келіспеу себептерінің негіздемесі, Қазақстан Республикасының «Қоғамдық кеңестер туралы» Заңына сәйкес мемлекеттік органда Қоғамдық кеңес құру көзделмеген жағдайларды қоспағанда.**

**Қазақстан Республикасының**

**Қаржы министрі М. Такиев**